নদীতে জাল ফেলা নিয়ে সংঘর্ষে জেলে নিহত | বরিশালটাইমস
৮ মিনিট আগের আপডেট বিকাল ২:২৫ ; বুধবার ; অক্টোবর ২৩, ২০১৯
২:৩০ অপরাহ্ণ, সেপ্টেম্বর ১৬, ২০১৯
নিজস্ব প্রতিবেদক, ভোলা:: মেঘনা নদীতে জাল পাতা নিয়ে ভোলায় জেলেদের দু’গ্রুপের সংঘর্ষে মো. আবুল বাশার (৩৫) নামে একজন নিহত হয়েছেন। তার বাড়ি ভোলা সদর উপজেলার দক্ষিণ রাজাপুর গ্রামে।
পুলিশ ও স্থানীয় সূত্রে জানা গেছে, রোববার (১৫ সেপ্টেম্বর) ভোর রাতের দিকে মেঘনা নদীর তুলাতুলি এলাকায় ৫/৬ জন জেলেকে নিয়ে জাল পাতেন আবুল বাশার। এ সময় মাকসুদ ও তার সঙ্গী ৮/৯ জন জেলে তাদের জাল উঠিয়ে নিতে বলেন। এ নিয়ে দু’গ্রুপের মধ্যে সংঘর্ষ হয়। এতে আবুল বাশারসহ উভয় পক্ষের আরও ৪/৫ জন আহত হন।
ভোলা মডেল থানার ভারপ্রাপ্ত কর্মকর্তা (ওসি) মো. ছগীর মিঞা বরিশালটাইমসকে জানান, এ ঘটনায় নিহতের পরিবারের পক্ষ থেকে থানায় মামলা দায়েরের পর প্রধান আসামি মাকসুদকে গ্রেফতার করা হয়েছে।